CELEX: 32020D1264
Language: lv
Date: 2020-09-08 00:00:00
Title: Eiropas Centrālās bankas Lēmums (ES) 2020/1264 (2020. gada 8. septembris), ar ko groza Eiropas Centrālās bankas Lēmumu (ES) 2019/1743 par virsrezervju turējumu un noteiktu noguldījumu atlīdzību (ECB/2020/38)

11.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 297/5
               
            
         EIROPAS CENTRĀLĀS BANKAS LĒMUMS (ES) 2020/1264
         (2020. gada 8. septembris),
         ar ko groza Eiropas Centrālās bankas Lēmumu (ES) 2019/1743 par virsrezervju turējumu un noteiktu noguldījumu atlīdzību (ECB/2020/38)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu un 17.–19. pantu,
         tā kā:
         
                     (1)
                  
                  
                     ECB Padome uzskata, ka līdzekļiem, kuri obligāti noguldīti ECB finansiālās palīdzības atmaksāšanas nolūkā saskaņā ar Padomes Regulu (ES) 2020/672 (1), nebūtu jāpiemēro negatīvas procentu likmes.
                  
               
                     (2)
                  
                  
                     Tādēļ attiecīgi jāgroza Lēmums (ES) 2019/1743 (ECB/2019/31) (2),
                  
               IR PIEŅĒMUSI ŠO LĒMUMU.
         
            1. pants
            Grozījums
            Lēmuma (ES) 2019/1743 (ECB/2019/31) 2. pantu groza šādi.
            
               
                  “2. pants
                  Atlīdzība par atsevišķiem ECB turētiem noguldījumiem
                  Par kontiem, kas tiek turēti ECB saskaņā ar Eiropas Centrālās bankas Lēmumu ECB/2003/14 (*1), Eiropas Centrālās bankas Lēmumu ECB/2010/31 (*2), Eiropas Centrālās bankas Lēmumu ECB/2010/17 (*3) un Padomes Regulu (ES) 2020/672 (*4), turpina maksāt atlīdzību, piemērojot noguldījumu iespējas procentu likmi. Tomēr gadījumos, kuros noguldījumi jātur minētajos kontos pirms termiņa, kurā jāveic maksājums saskaņā ar juridiskajiem vai līgumiskajiem noteikumiem, kurus piemēro attiecīgajai iespējai, par šādiem noguldījumiem atlīdzību attiecībā uz minēto pirmstermiņa periodu maksā, piemērojot nulles procentu likmi vai noguldījumu iespējas procentu likmi – atkarībā no tā, kura ir augstāka.”
               
            
         
         
            2. pants
            Stāšanās spēkā
            Šis lēmums stājas spēkā piektajā dienā pēc tā publicēšanas Eiropas Savienības Oficiālajā Vēstnesī. To piemēro ar 2020. gada sesto rezervju prasību izpildes periodu, kas sākas 2020. gada 16. septembrī.
         
         
            Frankfurtē pie Mainas, 2020. gada 8. septembrī
            
               
                  ECB Padomes vārdā –
               
               
                  ECB prezidente
               
               Christine LAGARDE
            
         
         
            (1)  Padomes Regula (ES) 2020/672 (2020. gada 19. maijs), ar ko izveido Eiropas pagaidu atbalsta instrumentu bezdarba risku mazināšanai ārkārtas situācijā (SURE) pēc Covid-19 uzliesmojuma (OV L 159, 20.5.2020., 1. lpp.).
         
            (2)  Eiropas Centrālās bankas Lēmums (ES) 2019/1743 (2019. gada 15. oktobris) par virsrezervju turējumu un noteiktu noguldījumu atlīdzību (ECB/2019/31) (OV L 267, 21.10.2019., 12. lpp.).